
Kamtin ang katarungan 
para sa mga biktima 
ng pampulitikang 
pamamaslang 


Te ng inaasahan, walang anumang kredibili- 


dad at saysay ang resulta ng ginawa ng Melo 
Commission na “imbestigasyon” sa mga kaso 
ng pampulitikang pamamaslang sa bansa. a 

Mula't sapul, malinaw sa lahat na hindi tunay \\ E 
na mag-iimbestiga ang Melo Commission at uulitin NY 
lamang nito ang dati nang sinasabi ng Malakanyang, ÑS 
PNP at AFP. Wala itong ibang nilayon at ginawa kun- 
di hugasan ang duguang mga kamay ni Gloria Arro- 
yo at kanyang mga berdugong upisyal. Wala itong 
kredibilidad sa mata ng mga kamag-anak ng mga 
biktima at mga organisasyong nagtataguyod sa 
karapatang-tao sa loob at labas ng bansa. 

Sa desperasyong magkaroon ng kredibilidad, 
pinatampok ng Melo Commission ang kongklusyong 
sangkot ang ilang tauhan ng AFP at mga pulitiko sa 
pamamaslang. Pero kasabay nito'y binigyang-diin ni 
Jose Melo, pinuno ng komisyon at dating mahistrado 
ng Korte Suprema, na hindi sangkot ang buong es- 
tablisimyento ng AFP. Sa gayon, pinagtatakpan la- Tahasang inaamin ni Melo na ang mga kongklu- 
mang ng Melo Commission ang responsibilidad ng W/ syon ng kanyang komisyon ay halaw sa mga ulat ng 
buong rehimeng Arroyo at matataas na heneral ng militar at pulis. Kaya't wala itong ibang sinabi sa Task 
AFP. Tinukoy man nitong may responsibilidad bilang Force Usig ng PNP. Dahil sa kawalan ng anumang ti- 
kumander ang berdugong si Ret. Maj. Gen. Jovito Pal- wala sa komisyon, ni hindi na nag-abalang humarap 
paran, sinasabi namang iyon ay di tuwiran at na wala dito ang mga saksi sa mga pamamaslang at ang pamil- 
siyang kriminal na pananagutan. ya at kasamahan ng mga biktima. 


Mga aksyong militar ng 

Dahil alam ni Arroyo mismo na 
sasalubungin ng kabi-kabilang ba- 
tikos at tiyak na hindi papasa sa 
anumang matinong pagsusuri ang 
walang kwentang ulat ng komi- 
syon, itinago na lamang ito sa pub- 
liko. Sa halip, para madisimula ang 
kapalpakan nitong linisin ang pa- 
ngalan niya at ng kanyang sanda- 
tahang lakas, kunwa'y inatasan pa 
niya ang Melo Commission na ipag- 
patuloy ang pagsisiyasat. 

Dagdag na pakitang-tao ang 
pagpapaimbestiga niya ngayon sa 
Department of National Defense, 
Department of Justice at Commis- 
sion on Human Rights sa mga pa- 
mamaslang. Nagpakulo rin siya ng 
mungkahing magtayo ng bagong 
sangay ng korte para lamang sa 
mga kaso ng pampulitikang pama- 
maslang. Umasta pa siyang nang- 
hihimok sa mga kamag-anak ng 
mga biktima, saksi at militanteng 
organisasyon na tumulong at tu- 
mestigo sa patuloy na imbestiga- 
syon. Dahil ang European Union at 
maraming bansa sa Europe ay ka- 
bilang sa bumabatikos sa mga pa- 
mamaslang at humihiling ng ma- 
katotohanang imbestigasyon, in- 
anyayahan din niya ang kinatawan 
ng mga ito para tumulong umano 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


sa imbestigasyon. Sa ga- 
yon, inaasahan niyang 
magiging mas kapani- 
paniwala ang kanyang P 
mga hakbang para KL 
kunwa'y nabibig- 
yang-daan ang imbesti- 
gasyon sa mga kaso ng 
pamamaslang. 

Pawang pagbabalat- 
kayo ang mga hakbanging 
ito. Kasabay ng mga ito, 
inihayag naman ni Arroyo na 
“99.9%” ng mga sundalo ng 
AFP ay pawang “mabubuti.” 

Tinawag pa niyang “prente 
ng mga komunista” ang grupong 
Karapatan at iba pang militan- 
teng organisasyon para balewa- X 
lain ang ihinaharap nilang mga 
datos at masahol pa'y maging ` 
target ang mga ito ng mga atakeng 
militar. Pinalalabas niyang kasinu- 
ngalingan ang datos na nagsasa- 
bing umaabot na ngayon sa mahi- 


git 820 ang kaso ng pampulitikang k9” | 


pamamaslang mula nang maluklok 
siya sa poder noong 2001. 

Ang walang tigil na pamamas- 
lang ng mga aktibista at mga pam- 
pulitikang panunupil sa kanayunan 
at kalunsuran ay naglantad pang 
lalo sa kahungkagan ng mga pa- 

hayag ni Arroyo. Nito lamang mga 
huling araw, di bababa sa 10 nang 
mga kasapi ng partidong Bayan 
Muna (BM) at iba pang progresi- 
bong samahan ang pinaslang sa Bi- 
col at Samar. 

Ilang linggo pa 
rin lamang ang na- 
NW] kararaan, inaprub- 

han ni Arroyo 

at inilunsad na 

ng AFP ang mas 
malupit na Op- 


FH lan Bantay 
NA Laya II, 
W35) matapos 

En mabigo 

ang unang 


bersyon nito. 
>? Ang pinakaba- 
gong internal 
security operational 
plan ng AFP ay na- 
AG katuon sa “estrate- 
1” hikong paggapi” sa 
) armadong rebolu- 
" syonaryong kilu- 
san pagsapit ng 2010. Katatampu- 
kan ito ng pagpapaigting ng mga 
pamamaslang na isinasagawa ng 
mga death squad sa mga lider at 
kasapi ng mga progresibong parti- 
do at organisasyon na pawang bi- 
nabansagang “prente ng mga ko- 
munista” o bahagi ng “pampuliti- 
kang imprastruktura” ng Partido 
Komunista. 

Sa loob ng AFP, pinalalaganap 
ang buktot na kaisipang di nag-ii- 
ba sa mga armado at di armadong 
pwersang kumakalaban sa gubyer- 
no. Binibigyang-matwid ng pasis- 
tang ideolohiyang ito ang arma- 
dong pagsalakay sa mga di arma- 
dong pwersa. Itinuturing silang 
armadong katunggali at sa gayon 
ay nararapat na todo-todo at wa- 
lang pakundangang supilin, daha- 
sin at pagpapatayin. 

Sa harap ng lahat ng ito, marub- 
dob ang pagnanasa ng mga biktima, 

PANANALANTA NG PASISTANG ESTADO 


Pamamaslang sa Bicol, 
Samar, tumitindi 


aliwa't kanan ang pamamaslang ng mga berdugo ni Gloria Arroyo 
k sa mga myembro ng militanteng grupo habang papalapit ang 

eleksyon sa Mayo 2007. Sumusunod ang ilan sa mga insidenteng 
nakalap ng Ang Bayan: 

Pebrero 6. Sugatan sina Francisco Langi, bise alkalde ng Motiong, 
Samar at ang kanyang asawang si Agripita nang tambangan sila ng mga 
armadong lalaki sa Paranas, Samar. Namatay sa ambus si Jessie Dacanay, 
ang drayber ng sinasakyan nilang motorsiklo. Si Langi ay kilalang mala- 


pit sa mga progresibong grupo. 


Pebrero 2. Pinaslang sa Hinabangan, Samar ng mga pinaghihinalaang 
elemento ng bandidong RHB si Sixto Azilan, 47, isang organisador ng 
mga maralita ng lunsod. Nasugatan din sa pananambang ang kasama ni 
Azilan na si Rey de Luna. Bago ito, ilang ulit nang pinatatawag ng 8th 


ID si Azilan para sa interogasyon. 


Enero 29. Pinaslang ng dalawang nakamotorsiklong berdugo ni Arro- 
yo sa Catbalogan, Samar si Dominador de Luna, 50, myembro ng Confe- 
deration for Unity, Advancement and Recognition of Government Employ- 
ees (Courage) sa Samar at empleyado ng National Food Authority. Asawa 


“Kamtin...”, mula pahina 2 


mga kamag-anak nila, mga demok- 
ratikong organisasyon at buong 
sambayanan na kamtin ang kataru- 
ngan. Batid nilang mula't sapul ay 
walang ginawa si Arroyo kundi ang 
magpanggap at magsinungaling pa- 
ra makaiwas sa kriminal na mga para 
makaiwas sa anumang kriminal na 
pananagutan habang patuloy na pi- 
nasasahol ang pang-aabuso at pan- 
darahas sa mga progresibo at mili- 
tanteng kritiko ng kanyang rehi- 
men. 

Magkakaroon lamang ng seryo- 
so, masusi, patas at makataru- 
ngang imbestigasyon at paglilitis 
sa mga kaso ng pampulitikang pa- 
mamaslang at pandarahas ng rehi- 
men kung ito'y hahawakan ng mga 
taong independyente at may mata- 
as na antas ng integridad at mora- 
lidad at kung hindi ito pakialaman, 
ipepresyur at didiktahan nina Arro- 
yo at mga alipures niya. Kailan- 

gang mayroon itong kapangyari- 
han at kakayahang magpatawag at 
mang-aresto ng mga akusado sa 
mga krimen at maghatol ng mga 
parusa sa mapatutunayang maysa- 
la. 

Sa harap ng patuloy na pagma- 
matigas ng rehimeng Arroyo, wa- 
lang ibang masusulingan ang mga 
biktima, mga kamag-anak nila, 
mga demokratikong pwersa at ang 
mamamayan kundi ang sarili nilang 
pagkakaisa at pagkilos. Kailangan 
ang mga kampanya ng paglalantad 
at mariing pagtutol sa bansa at sa 
ibayong dagat sa sistematikong pa- 
mamaslang ng pasistang rehimeng 
Arroyo sa mga aktibistang kumiki- 
los sa ligal na larangan at sa mara- 
mi pang di-armado at inosenteng 
sibilyan. 

Dapat ilantad ang kahayupan 
at pasista-sa-kaibuturang katangi- 
an ng rehimen at kundenahin si Ar- 
royo at mga kampon niyang mama- 


n 


siya ni Concepcion de Luna, isang 
board member ng prubinsya at lider 
ng Bayan Muna sa Samar. Tinamaan 
sa ulo si de Luna na agad niyang na 
ikinamatay. Siya ang ika-825 na 
biktima ng ekstrahudisyal na pag- 
patay mula nang manungkulan si 
Arroyo noong Enero 2001. 

Enero 27. Pinagtangkaang pa- 
tayin ng death squad ni Arroyo si 
Flor Acbo, 54, information officer 
ng Bagong Alyansang Makabayan- 
Eastern Visayas bandang alas-9 ng 
gabi. Nakaiwas si Acbo at sa halip 
ay natamaaan sa kaliwang paa si 
Eric de Guzman, 27, isang sibilyan. 
Nangyari ang pamamaril ilang me- 
tro lamang ang layo sa bahay ni 
Acbo sa Philippine Housing Homes- 
tead Corp. (PHHC) sa Barangay Nu- 
la-tula, Tacloban City. 

Enero 25. Isang magsasaka ang 

matay-tao sa kanilang mga krimen 
laban sa mamamayan. Ang kampa- 
nya laban sa karumal-dumal na 
mga pamamaslang at todo-todong 
panunupil ay karugtong ng pakiki- 
baka ng mamamayan para ibagsak 
ang labis na kinamumuhiang rehi- 
men. 

Dapat pagbayaran nina Arroyo 
at mga sagad-saring pasistang ka- 
sapakat niya ang bawat buhay na 
inutas nila sa kanilang brutal na 
anti-mamamayang gera. Madagun- 
dong ang sigaw ng mga biktima at 
ng mamamayan na parusahan ang 
mga utak at operatiba ng kampa- 
nya ng pampulitikang pamamas- 
lang at makamit na ang kataru- 
ngang matagal na nilang inaasam. 
Pinakamabisang magagawa ito 
ngayong sukdulang kinamumuhian, 
lubusang nahihiwalay at mabilis 
nang bumubulusok ang pampuliti- 
kang kapangyarihan ng bulok at 
brutal na rehimeng Arroyo. JAB] 

napatay at apat ang nasugatan nang pagbabarilin ng 
mga security guard at ng mga elemento ng Civilian 
Volunteer Organization ni Rodolfo Cuenca, isang ma- 
laking panginoong maylupa sa Negros, ang hanay ng 
100 magsasaka na nagtangkang mag-okupa ng lu- 
pang ipinagkaloob na sa kanila ng Department of 
Agrarian Reform noong 2002. Napatay si Pepito San- 
tillan, 60, at nasugatan sina Fernando Santilla, 41, at 
Rey Cortejo, 34. 

Enero 23. Pinaslang ng mga nakamotorsiklong 
berdugo ang dalawang myembro ng Bayan Muna sa 
Sorsogon at Albay. Pinatay si Ruben Ermino, 52, ha- 
bang namamasada ng kanyang traysikel sa Barangay 
Tabi, Gubat, Sorsogon, bandang alas-12 ng tanghali. 
Pinaslang din si Demetrio “Don” Imperial, 26, sa ka- 
nyang bahay sa Barangay Sogoy, Castilla, Sorsogon 
mga alas-7 ng gabi. 

Dalawa pang myembro ng BM na matagal nang 
nawawala, sina Miguel Dayandate at Julio Camero, 
ang natagpuang patay sa Ligao, Albay noong araw 
ding iyon. 

Enero 22. Tinangkang patayin sa Tagum City ng 
mga elemento ng death squad si Amancio Carmelo, 
secretary-general ng Kilusang Magbubukid ng Pilipi- 
nas sa Southern Mindanao. Dalawang beses binaril ng 
mga berdugo si Carmelo pero hindi siya tinamaan. 

Enero 21. Pinatay ng mga berdugo ni Arroyo si 
Ananias Burce, barangay tserman ng Barangay Oras, 
Tabaco City, Albay at pinaghihinalaan ng militar na 
tagasuporta ng BHB. Walong tama ng bala ang nata- 
mo ni Burce nang pagbabarilin siya sa Barangay Ban- 
tayan, Tabaco City. 

Enero 17. Binomba at inistraping ng dalawang 
MG-520 attack helicopters ng Philippine Air Force ang 
Sityo Soob, Barangay Poblacion, Albuera, Leyte mula 
alas-11:30 ng umaga hanggang alas-12:30 ng hapon. 
Maraming sibilyan sa paligid ang napilitang magbak- 
wit dahil sa tindi ng pambobomba at pang-iistraping. 

Samantala, noong araw ding iyon sa Iloilo City, 
sinalakay ng mga pulis ang kapitolyo para sapilitang 
paalisin si Gob. Niel Tupas sa kanyang pwesto. Mahi- 
git 200 naka-full battle gear na anti-riot pulis at mga 
myembro ng Regional Mobile Group ng PNP ang ma- 
rahas na sumalakay sa kapitolyo. Mariing binatikos 
ng lima pang gobernador at isang meyor ng Western 
Visayas ang labis na paggamit ng pwersa at makahay- 
op na pag-asolt. Si Tupas ay upisyal ng anti-Arroyong 
paksyon ng Liberal Party na pinamumunuan ni Sen. 
Franklin Drilon. ABI 

Panghihimasok- 
militar ng US 
sa Pilipinas 


y 


uspusan ang 
mi Pisaronron: 
ING ganda ng gu- 
4 byernong US at rehi- 


meng Arroyo para big- 
yang-matwid ang pang- 


Nitong nagdaang 
W., mga linggo, wa- 
lang patid ang 
b pagbibigay ni- 
la ng diin sa pagi- 
ging “susing salik” ng “suporta at 
NG) pamumuno” ng US sa mga operasyon 
NY ©/ laban sa mga tinatagurian nilang “te- 
I rorista.” Ipinagmamalaki ng AFP ang 

LD tulungan nila ng militar ng US sa pag- 
patay kina Kadaffi Janjalani at Jainal Antel Sali (si 
Abu Solaiman, ayon sa AFP), mga pinuno ng Abu 
Sayyaf—isang maliit na lokal na grupo ng mga ban- 
didong nakabase sa Basilan at Sulu na tinataguring 
“terorista” ng militar. 

Habang abot-langit ang pagpapasalamat sa “pa- 
mumuno at suporta” ng US, pilit na itinatago ng re- 
himeng Arroyo ang aktwal na lalim at saklaw ng pag- 
lahok ng mga tropang Amerikano sa mga operasyon 
laban sa Abu Sayyaf. Bagaman layunin nitong ibayo 
pang palalimin ang panghihimasok-militar ng US, 
nangangamba rin ang rehimeng Arroyo na ito'y mag- 
silbing mitsa sa paglakas at paglawak ng patriyotis- 
mo ng mamamayang Pilipino. Iniiwasan din ng rehi- 
men na mapanagot ito sa paglabag sa mga probi- 
syon ng umiiral na konstitusyon na nagbabawal sa 
paglahok ng mga dayuhang tropa sa mga operasyong 
pangkombat sa Pilipinas. Bagamat inaamin nilang 
may mga “strike operations” ang mga tropang Ame- 
rikano sa Pilipinas, ipinagpipilitan pa rin ng mga 
upisyal ng rehimeng Arroyo at ng AFP na ang pagla- 
hok ng mga dayuhan ay pawang sa “paniniktik,” 
“kagamitan,” “pagpapayo” at “pagsasanay” lamang. 

Katunayan, lahat ng ito'y maituturing na panghi- 
himasok-militar ng US sa Pilipinas. Paglabag sa sobe- 
ranya ng bansa ang isinasagawang “air reconnais- 

ance” (paniniktik gamit ang mga pi- 
nalilipad na eroplano sa himpapa- 
wid ng Pilipinas), pang-eespiya at 
pagtitipon ng datos-paniktik sa pa- 
mamagitan ng mga tropang 
Amerikano o ng mga ahente ni- , " 


lang nakakalat sa bansa. Ang \\ ` 


paniniktik ng US, laluna ang ka- ` 
nilang taktikal na paniniktik- 
pangkombat ay esensyal na as- 
peto ng kabuuang operasyong 
militar at katunaya'y nagagamit ng 
militar ng US upang idirihe ang mga 
operasyong pangkombat ng mga 
sundalo ng AFP. Mas masahol pa ang 
aktwal na partisipasyon ng mga 
sundalong Amerikano sa mga opera- 
syong pangkombat, gayundin ang 
mga “espesyal na operasyon,” na 
patuloy na inililihim kapwa ng mga 
upisyal ng gubyerno at militar ng 
US at ng Pilipinas. 


ANG PAGLAHOK ng militar ng US sa 
digma laban sa Abu Sayyaf ay tun- 
tungan at paghahanda lamang sa 
mas malaking layunin nitong pang- 
himasukan ang kontra-rebolusyo- 
naryong digma laban sa rebolusyo- 
naryong kilusan at supilin ang pa- 
triyotiko at anti-imperyalistang ki- 
lusan sa Pilipinas. Ang tunay na es- 
tratehikong target ng panghihima- 
sok-militar ng US sa Pilipinas ay 
mga pwersang anti-imperyalista-- 
ang mga pwersang puspusang lu- 
malaban sa dominasyon at pang- 
aapi ng US at ng papet na rehimen 
nito sa bansa--pangunahin na ang 
mga rebolusyonaryong armadong 
pwersa, at pati na rin ang mga li- 
gal na pwersang patriyotiko at 
progresibo. 

Mahaba na ang kasaysayan ng 
hayag at lihim na paglahok ng mili- 
tar ng US sa kontra-rebolusyona- 
ryong digma sa Pilipinas. Sa mata- 
gal na panahon, sa pamamagitan ng 
Joint US Military Advisory Group (o 
JUSMAG) at ng iba't ibang programa 
sa “pagsasanay” dito ng mga pinu- 
no at pwersang militar ng Pilipinas, 
ang mga tagapayong militar ng US 

ang nagbabalangkas at nagdidirihe 
sa planong “counter-insurgency” ng 
AFP. Hanggang ngayon, ang US ang 
pangunahing tagapagsuplay ng ar- 
mas at mga kagamitang militar para 
sa AFP. Nitong mga nakaraang taon, 
humigit-kumulang $20-30 milyon 
ang taunang ayuda-militar na ibi- 
nibigay ng US sa papet na rehimen. 
Ito ang pinanggagalingan ng P10 
bilyong pondo para sa AFP Modern- 
ization Program. 

Kung dati'y estatehiya ng ”low- 
intensity conflict” (“banayad na 
tunggalian” kung saan tampok ang 
mga operasyong saywar) ang pina- 
iiral sa Pilipinas, kasalukuyang na- 
kabalangkas ang walang habas na 
pasistang kampanyang Oplan Ban- 
tay Laya I (2001) at II (2006) sa 
doktrina at estratehiya ng “global 
war against terror.” Muling 
pinatatampok nito ang dati nang 
walang pakundangang paglapasta- 
ngan ng US at mga papet na arma- 
dong pwersa nito sa mga karapat- 
ang sibil, soberanya ng mga bansa 
at mga batas sa digmaan. 

Ang kampanya ng pampuliti- 
kang pamamaslang na isinasagawa 
ngayon ng rehimeng Arroyo ay na- 
kabatay sa Oplan Phoenix ng US sa 
panahon ng gera nito sa Vietnam, 
kung saan ilampung libong kara- 
niwang mamamayang pinagsuspe- 
tsahang tagasuporta ng mga geri- 
lyang Vietnamese taun-taon ang 
pinatay sa isang malawakang kam- 


AINA 


NG 


panyang pamamaslang na isinaga- 
wa ng mga tropa ng US at papet na 
rehimen. 
Nitong nagdaang mga ta- 
may ilang pagkakataon 
nang labas-masok 
ang mga dayuhang tropang Ameri- 
kano sa mga teritoryo ng rebolu- 
syonaryong kilusan. Mula 2004, 
sinamantala ng US ang mga 
j kalamidad upang magdeploy 
~ ng mga tropa nito sa mga lugar 
© na ipinagpapalagay nitong ma- 
lakas ang rebolusyonaryong kilu- 
san. Nakapasok na ang mga tro- 
pang Amerikano sa mga rebolusy- 
onaryong erya sa Quezon, Aurora, 
Leyte at Albay. Upang pagtakpan 
ang layuning militar ng mga opera- 
syong ito, ang mga iyon ay tinagu- 
riang mga “humanitarian mission.” 
Layunin ng mga operasyong ito 
ang magpamilyarisa sa tereyn at 
sitwasyong panlipunan sa mga 
erya, pahigpitin ang koordinasyon 
sa mga lokal na yunit ng AFP, mag- 
sagawa ng paniniktik sa pamama- 
gitan ng pagpapalipad ng mga “un- 
manned aerial vehicles” at mga 
ahenteng paniktik, magrekrut ng 
mga mersenaryo at aset, ihanda 
ang imprastruktura para sa digma- 
an at magpaganda ng papel at ima- 
hen sa mamamayan. 


on, 


ANG PANGHIHIMASOK-militar ng 
US sa Pilipinas ay napalalalim at 
napatitindi sa pamamagitan ng 
lantad na pagpapakatuta ng rehi- 
meng Arroyo. Kasuklam-suklam ang 
ipinakita ni Arroyo na labis na ka- 
galakan nang siya ay tawagan ni 
President George W. Bush ng US 
upang “purihin” sa mga “tagumpay 
sa paglaban sa terorismo.” 
Pinahihintulutan ng rehimen 
ang permanenteng pananatili ng 
mga tropang Amerikano at mga ta- 
gapayong militar sa mga kampo sa 
Pilipinas, ang paglabas-masok ng 
mga barkong pandigma ng US, ang 
pagpapalipad ng mga “spy plane” 
at paglahok ng mga tropang Ame- 

rikano sa mga operasyong pang- 
kombat na pawang labag sa sobe- 
ranya ng bansa at sa umiiral na 
konstitusyon. 

Pinatutunayan ng rehimeng 
Arroyo sa imperyalismong US na 
isa itong tapat at mapagkakatiwa- 
laang papet ng imperyalismong 
US. Sa desperasyong makuha ang 
suporta ng US, ginagawa ngayon 
ni Arroyo ang lahat upang mapa- 
saya ang kanyang amo. 

Kailangang gawin ng mga rebo- 
lusyonaryong pwersa at ng mama- 
mayang Pilipino ang lahat upang 
ilantad at labanan ang lahat ng 
anyo ng panghihimasok-militar ng 
US, mula sa mga “joint military 


exercise,” mga aktibidad ng mga 
“tagapayong militar,” mga “espe- 
syal na operasyon,” mga “strike ope- 
ration”, mga “operasyong paniktik” 
at iba pang mga lihim na paglahok 
nila sa mga operasyong militar, at 
maging mga balatkayo nilang “hu- 
manitarian mission” sa iba't ibang 
lugar sa Pilipinas. Kailangang pus- 
pusang kumilos at buuin ang pina- 
kamalawak na nagkakaisang prente 
ng mga patriyotikong pwersa upang 
labanan ang lumalalim na panghihi- 
masok-militar ng US sa Pilipinas at 
biguin ang mga hakbanging lalong 
magpapasahol pa nito, kabilang na 
ang pakikipagkutsaba rito ng papet 
na rehimen. 


Joint Special Operations Task Force-Philippines 


Matagalang presensya at 
interbensyong militar 


sang yunit ng mga pwersang pang-espe- na 
syal na operasyon (special operations 5 


forces o SOF) 


Freedom (OEF)-Philippines. Ang 
OEF-Philippines ay bahagi ng 
imperyalistang “gera kontra- 
terorismo” na inilunsad ni 
US Pres. George W. Bush 
makaraan ang mga teroris- 
tang atake sa US noong Se- 
tyembre 11, 2001. Ang paglu- ` 
lunsad ng OEF-Philippines ay ha- 
los kasabay ng mga paglulunsad 
ng agresyon at okupasyon ng US 
sa Africa, Afghanistan at Iraq. 


Ipinakilala ang lumapag 


NA 
na yunit bilang Joint Special Ea, a 


Operations Task Force-Philippines 
(JSOTF-P). Nakapailalim ito sa 
Special Operations Command-Pacific 
(SOCPAC) na may nakadeploy ding 
mga yunit sa Japan, Guam, North- 

ng US ang lumapag sa 
Zamboanga City noong 2002 upang ilunsad 
ang tinagurian noong Operation Enduring 


ern Marianas, Ha- 
waii at Korea. Sa 
Pilipinas, ang sinasabing pa- 


Kailangan ding maghanda ang 
lahat ng rebolusyonaryong pwersa 
sa unti-unting pinalalaki at pina- 
lalalim na tuwirang panghihima- 
sok-militar sa mga kinikilusan ng 
mga armadong rebolusyonaryong 
pwersa. Oras na ilunsad ng mga 
tropang Amerikano ang direktang 
digmang agresyon laban sa rebo- 
lusyonaryong kilusan sa Pilipinas, 
kaagad na itatransporma ang ka- 
salukuyang gera sibil sa isang ma- 
lawakang pambansang digma la- 
ban sa agresyong US at haharap 
ang US sa matinding paglaban ng 
mga rebolusyonaryong pwersa at 
patriyotikong mamamayang Pilipi- 
no. JAB] 


ngunahing target nito ay ang gru- 
pong Abu Sayyaf, na isinama ng US 
sa listahan nito ng mga “dayuhang 
teroristang organisasyon,” saman- 
talang isa lamang itong kriminal at 
bandidong grupo. Ginagamit la- 
mang nila ang paglaban sa Abu 
Sayyaf bilang tungtungan para sa 
mas mataga- 
lang inter- 
w3 bensyong 
militar laban 
sa aktwal na es- 
tratehikong tar- 
get ng US--ang mga 
A rebolusyonaryong 
pwersang nakaka- 
8 lat sa nakarara- 
B te? ming prubinsya. 
Nakabase ang 
+ JSOTF-P sa Edwin 
Andrew Air Base 
| ng AFP sa Zamboa- 
a nga City at naglu- 
“F3 lunsad ng mga espe- 
$ syal na operasyong mi- 
litar sa paligid ng syu- 
dad at sa kalapit na 
j mga isla ng Basilan at 
Sulu. Sadya nilang pin- 
apasok at inookupa ang 
mga lugar na natukoy nilang 


ro 


AN 

pinagbabasehan ng grupong Abu 
Sayyaf upang painan itong manala- 
kay at makipagsagupaan sa kanila. 

Ang mga pwersang nakapaloob 
sa JSOTF-P ay kaiba sa regular na 
mga tropa ng US na kalahok sa Ba- 
likatan military exercises kasanib 
ang mga sundalong Pilipino. Ha- 
bang ang mga kalahok sa Balikatan 
ay nananatili sa bansa sa loob la- 
mang ng ilang linggo, mula pa 
2002 hanggang sa kasalukuyan ay 
pangmatagalang nakatanim ang 
mga pwersa ng JSOTF-P sa hanay 
ng mga tropang Pilipino. Habang 
isinasapubliko ang bilang ng mga 
kalahok, lugar na pinagdadausan, 
mga aktibidad at simula at kata- 
pusan ng mga Balikatan, inililihim 
kapwa ng US at ng rehimeng Arro- 
yo ang kalakhan at laluna ang mga 
detalye ng mga operasyon ng 
JSOTF-P. 

Noong simula, pinalalabas ng 
US at ng rehimeng Arroyo na ang 
mga operasyong ilulunsad ng 
JSOTF-P ay, sa pangunahin, mga 
operasyong sibiko. Tusong isinanib 
ng US ang mga SOF nila sa Operati- 
on Smile, isa sa pinakamalalaking 
misyong medikal ng hukbong 
sandatahan ng US at may ka- ġe 
lahok pang iba't ibang or- 
ganisasyong  “pangka- #@x 
wanggawa,” upang ikubli 4 
ang tahimik na pagpa- 
sok nila sa bansa no- 
ong Enero 2002. Sadya ) 
nilang isiningit ang Ope- 
ration Smile sa patlang ng 
dalawang malalaking Bali- 
katan exercises upang pag- An, 
mukhaing bahagi lamang { 
sila ng mga pwersang 4h. 
Amerikanong kalahok sa KN 
Balikatan. 

Sa pagsasara ng Ope- 
ration Smile noong Hulyo EA 
2002, naiwan sa mga EY. 
pwersa ng JSOTF-P 
ang mga eryang sinaklaw ng mi- 
syong medikal. Upang ilusot ang 
tuluy-tuloy na presensya ng mga 

Mga pangunahing tipo 
ng operasyon ng US SOF 


inutukoy sa mga manwal ng US SOF ang dalawang pangunahing 

tungkulin at tipo ng mga operasyon nila: ang foreign internal 
defense (FID) at di-kumbensyunal na pakikidigma (unconventional 
warfare). Ito ang dalawang talim ng kanilang panghihimasok-militar. 

Sa FID, sumasanib, nagsasanay, nakikipagkoordina at tumutulong 
ang mga SOF ng US sa mga internal (o lokal) na pwersa at operasyong 
militar ng iba pang gubyerno (tulad ng Pilipinas) sa mga kampanya 
nito laban sa krimen, terorismo at “insurhensya.” Sa kaso ng JSOTF- 
P, hindi lamang sumasanib ang mga pwersang US sa mga operasyon 
ng AFP, sila ang nagpopondo, nagpaplano at nagdidirihe nito, at nag- 
lulunsad rin sila ng sarili nilang mga lihim na espesyal na operasyon. 

Kabilang naman sa di-kumbensyunal na pakikidigma ang paglu- 
lunsad ng mga civil-military operations (CMO) at pagsasagawa ng mga 
operasyong paniktik na hayag nilang inaako, at mga lihim na espe- 
syal na operasyon, “strike operations” at operasyong kombat na nasa 
mga manwal nila pero di nila inaamin sa publiko. 

Ayon sa mga naging kumander ng JSOTF-P, pangunahing tungku- 
lin ng kanilang yunit sa Pilipinas ang maglunsad ng di-kumbensyunal 
na pakikidigma laban sa “terorismo” at “insurhensya.” Sa mga doku- 
mento ng US SOF, walang pagkakaiba ang kombat at di kombat na 
mga operasyon. AB] 


tropang Amerikano sa mga lugar na 
ito, nagsagawa ang JSOTF-P ng 
iba't ibang panggimik na progra- 


D mang sibiko katulad ng pagtatayo 
TA ng mga eskwelahan at pagamutan, 


fa. 


paggawa ng mga mga klinik, 


lusugan at iba pa. Pa- 
na-panahong binibisita ang 
j) mga ito ng US ambassador, 
Na mga upisyal militar at iba 
oi pang pwersang militar ng 
Waj US na nagpapanggap na 
ik may misyong makatao (tu- 
illad ng USS Mercy) upang 
patampukin ang ganitong 
mukha ng kanilang presen- 
sya at ikubli ang panghihi- 
masok ng kanilang mga tro- 
pa sa mga operasyong mili- 
tar ng AFP sa Mindanao. 
Ginagamit ng mga SOF ng US 


ang mga gimik na programang sibi- 
ko upang butasin ang mga komuni- 
dad ng mamamayang Moro na sa 
kalakha'y sarado sa presensya hindi 
lamang ng mga tropang Amerikano, 
kundi maging ng mga sundalo ng 
AFP. Kaalinsabay, naglulunsad ang 
mga SOF ng US ng mga kampa- 
nyang saywar upang linlangin at 
paamuin ang mga residente at ma- 
patanggap ang matagalang presen- 
sya roon ng mga tropang Amerika- 
no. Kalakhan ng mga komunidad na 
ito ay tutol sa kanilang presensya, 
hindi dahil sinusuportahan nila 
ang Abu Sayyaf kundi dahil sa 
dinanas nilang matitinding pambo- 
bomba, mga paglabag sa karapa- 
tang-tao at malawakang pagkawa- 
sak ng kanilang kabuhayan dulot 
ng walang tigil na malulupit na pa- 
nanalakay ng AFP sa lugar nila ni- 
tong nakaraang mga taon. 

Sa ilalim ng gayong mga pag- 
papanggap, malayang naipatutu- 

pad ng mga SOF ng US ang kani- 
lang mga operasyon sa Mindanao. 
Bukod sa mga operasyong paniktik, 
surbeylans at rekonaysans, naglu- 
lunsad rin sila ng mga lihim na es- 
pesyal na operasyong militar nang 
kasanib o kahiwalay ng mga pwer- 
sa ng AFP. 

Ayon mismo sa oryentasyon ni- 
to, ang JSOTF-P ang nagsisilbing 
kumand at sentro ng mga Balika- 
tan. Maging sa mga dokumento at 
ulat nila, tahasang nakasaad na 
ang mga operasyong militar nila'y 
maaaring tabingan ng mga pagsa- 
sanay. Kung saan may presensya si- 
la, malawak at malalim ang pagka- 
kasangkot ng mga espesyal na 
pwersang Amerikano sa mga opera- 
syong militar ng AFP, kabilang sa 
mga operasyong kombat nito. 

Bagamat upisyal na itinatanggi 
ng gubyerno ng Pilipinas na sang- 
kot ang mga pwersang Amerikano 
sa mga lokal na operasyong kom- 
bat, di miminsang inamin ni AFP 
Chief of Staff Lt. Gen. Hermogenes 
Esperon na may papel ang mga ito 
sa mga “special strike operations.” 
Ang pinakamalalaking ambus at 
strike operation laban sa Abu 
Sayyaf mula 2002 ay isinagawa ng 
pinagsanib na mga pwersa ng Pili- 
pinas at US sa pamumuno ng 
JSOTF-P. 

Tampok na kaso nito ang pag- 
sama ni US S/Sgt Reggie Lane sa 
reyd na isinagawa ng mga pwersa 
ng 18th IB ng Philippine Army sa 
hatinggabi sa tahanan ng mga Is- 
nijal sa Barangay Canas, Tuburan, 
Basilan. Binaril nila sa hita at sapi- 
litang kinuha ang isang di arma- 
dong sibilyan, si Buyong Buyong 
Isnijal, noong Hunyo 2002. Myem- 
bro raw siya ng Abu Sayyaf, bagay 
na itinatanggi ng mga kapamilya at 
kakilala niya. 

Kahit malalaki ang bilang ng 
mga SOF na ipinadala ng US sa 
Afghanistan at Iraq (laluna sa huli, 
kung saan 10,000 pwersa ng SOF 
na ang naipadala--pinakamalaki 

Balikatan exercises, ipagpapatuloy na 


IPAGPAPATULOY ang naudlot na Balikatan military exercises ngayong 
Pebrero 18 matapos patagong mailipat sa kustodiya ng US Embassy 
si Lance Corporal Daniel Smith, ang sundalong Amerikanong nahatu- 
lan ng panggagahasa sa Pilipinang si "Nicole" noong Nobyembre 
2005. Matatandaang kinansela ng US ang naturang military exercises 
noong Disyembre 22 bilang protesta sa pagtanggi ni Judge Benjamin 
Pozon sa petisyon ni Smith na ilipat siya sa kustodiya ng US mata- 


pos siya masentensyahan. 


Mariing kinundena ng mga tagasuporta ni "Nicole" ang paglilipat 
kay Smith sa kustodiya ng US nang walang kaakibat na kautusan ng 
korte. Ang paglilipat kay Smith ay bunga ng lihim na kasunduan sa 
pagitan nina Gloria Arroyo at US ambassador Kristie Kenney. Sa pag- 
pasok sa gayong kasunduan, binalewala ni Arroyo ang lahat ng ligal 
na proseso para lamang masiyahan ang kanyang among imperyalista 
at maipagpatuloy ang naunsyaming military exercises. [AB] 


mula noong gera ng US sa Viet- 
nam), sa kalakha'y nabibigo ang 
mga operasyon nila roon dahil sa 
kawalang suporta ng mamamayan 
at sa lawak at lakas ng paglaban ng 
mga rebeldeng Afghan at Iraqi. 
Maging sa Pilipinas, hindi nila 
magapi-gapi ang maliit na bandi- 
dong grupo ng Abu Sayyaf matapos 
ang limang taon. Ang ipinagmama- 
laki na lamang ng US at ng rehi- 
meng Arroyo ay ang mga pagkaka- 
patay nila kamakailan sa ilang lider 
ng Abu Sayyaf. Pinalalabas kapwa 
ng mga upisyal ng US at rehimeng 
Arroyo na positibo ang resulta ng 
presensya at programa ng mga 
pwersang Amerikano sa Pilipinas. 
Pinalalabas nilang nakapagdala ng 
kaunlaran at kapayapaan sa Basilan 
ang mga SOF mula nang tutukan 
nila ang isla. Ang tinatawag nilang 
“Basilan model” ay makapagsisilbi 
umano bilang modelo ng kanilang 
mga operasyon sa buong mundo. 
Ang lahat ng mga ipinanganga- 
landakan nilang ito ay manipis na 
tabing lamang sa ligalig na dala ng 
kanilang presensya at mga opera- 
syon sa isla. Hindi mapagtatakpan 
ng kanilang mga programang sibiko 
ang mararahas na reyd at pang-aa- 
take ng mga pinagsanib na pwersa 


ng AFP at mga sundalong Amerika- 
no sa mamamayang pinaghinalaan 
nilang sumusuporta sa Abu Sayyaf. 
Laganap ang iligal na pang-aaresto 
at detensyon, pananakot, pagrere- 
kisa ng mga bahay, pagsosona at 
iba pang paglabag sa karapatang- 
tao. May mga kaso ng pamamas- 
lang at pagdukot, walang pakun- 
dangang pagpapaputok ng mga ba- 
ril at iba pang gawi na nagdudulot 
ng matinding takot sa mamama- 
yan. 

Malinaw na  isinasangkalan 
lamang ang banta ng Abu Sayyaf 
para sa balak ng US na mas mala- 
lim at mas masaklaw na interben- 
syong militar. Gamit ang mas mala- 
king pwersa na pumapasok sa ban- 
sa sa pamamagitan ng mga Balikat- 
an, regular na pinalalawak ng 
JSOTF-P ang kanilang mga opera- 
syon sa ibang bahagi ng Mindanao 
at sa mga lugar sa Luzon at Visayas 
kung saan napapansing malakas 
ang rebolusyonaryong kilusan at 
Bagong Hukbong Bayan. 

Pinakalayunin ng gayong mga 
pagpasok sa mga larangang gerilya 
ng Bagong Hukbong Bayan ang 
panghimasukan kalaunan ang mga 
operasyong militar ng AFP laban sa 
mga rebolusyonaryong pwersa. W 

MATATAGUMPAY NA OPENSIBA NG BHB 


Mga aksyong militar ng BHB 
sa Sorsogon at Cagayan 


NAMATAY ang isang sundalo nang salakayin ng BHB 
nitong Enero 25 ang barangay hall na kinampuhan ng 
mga elemento ng 42nd IB, 1:40 ng hapon sa Barangay 
Bonga, Castilla, Sorsogon. 

Samantala, dalawang tropa ng militar ang nasu- 
gatan nang magkasagupaan ang BHB at mga elemen- 
to ng 17th IB sa Barangay Caruppian, Baggao, Ca- 
gayan noong Enero 21. 

Noon namang Enero 20, isang sundalo ang nap- 
atay at apat ang nasugatan sa dalawang sagupaang 
naganap sa pagitan ng BHB at mga nag-ooperasyong 
sundalo sa Barangay Lungib at Barangay Palanas, Pi- 
lar, Sorsogon. 


Pasistang meyor, pinarusahan ng BHB 


PINARUSAHAN ng mga elemento ng BHB-Arnulfo Ortiz 
Command ng prubinsya ng Samar si Mayor Benito As- 
torga ng Daram, Samar noong alas-2 ng madaling araw 
ng Enero 25 sa Barangay Birawan. Nasa sayawan no- 
on si Astorga nang parusahan ng BHB. 

Ayon sa pahayag ng BHB-Arnulfo Ortiz Command, 
utak si Astorga ng maraming kontra-rebolusyonaryo at 
anti-mamamayang krimen sa mahabang panahong na- 
nunungkulan siya bilang meyor. Kabilang dito ang pa- 
mamaslang sa mga kasamang kumikilos sa lugar noong 
2003 at mga inosenteng sibilyang pinaghihinalaang 
tagasuporta ng BHB. Bilang suporta sa kontra-rebo- 
lusyonaryong kampanya ng militar, binuo niya ang Ba- 
rangay Information Network at nagmantine siya ng 
180 myembro ng CAFGU. Pinagbawalan din niyang pu- 
masok sa kanyang bayan ang mga non-government or- 
ganizations at iba pang progresibong grupo. 

Sa kaugnay na insidente, pinarusahan din ng BHB 
si Augusto Daclitan, 53, sa harap ng kapitolyo ng Sa- 
mar noong gabi ng Enero 24. Sumuko si Daclitan kay 
dating 8th Infantry Division Commander Major Gen. 
Jovito Palparan, Jr. at ginamit siya ng militar sa kani- 
lang kontra-rebolusyonaryong kampanya sa prubinsya. 
Provincial coordinator si Daclitan ng isang anti-komu- 
nistang grupo, ang Alliance for Nationalism and De- 
mocracy (ANAD). 

Sa Albay, pinarusahan ng mga gerilyang pwersa 
ng BHB si Jose Loreno, 56, noong Enero 25, alas-7 
ng gabi sa kanyang bahay sa Barangay Maroroy, Dara- 
ga. Aktibong lider si Loreno ng Kilusang Kontra-Komu- 
nista sa naturang lugar. 

N BALITA | 


AFP, pinaiigting ang kampanya 
laban sa Bayan Muna 


PINAIIGTING ng AFP ang kampanya ng pananakot 
at pambabraso sa mga myembro at tagasuporta ng 
Bayan Muna at iba pang progresibong partido ha- 
bang papalapit ang eleksyon sa Mayo. 

Sa Cabuyao, Laguna nitong buwan, nagpata- 
wag ng pulong masa ang AFP sa Southville Natio- 
nal Relocation Site dalawang araw matapos mag- 
daos ng pulong ang mga myembro at tagasuporta 
ang Bayan Muna sa lugar. Sa kanilang pulong ma- 
sa, ipinalabas ng AFP ang presentasyong "Kno- 
wing the Enemy" kung saan tinukoy ang Bayan 
Muna at iba pang progresibong organisasyon at 
partido bilang mga "prente" ng Partiko Komunis- 
ta ng Pilipinas at sa gayon ay mga "kaaway ng es- 
tado." Binalaan nila ang mga residente roon la- 
ban sa pagsuporta sa Bayan Muna at nagbantang 
"aarestuhin" nila ang lahat ng mga myembro at 
tagasuporta nito sa komunidad. Isa lamang ang 
Cabuyao sa mga lugar na sumusuporta sa Bayan 
Muna na tinarget ng AFP sa kanilang kampanya ng 
paninira at pananakot. Mahigpit na minomonitor 
ng mga progresibong partido ang kampanya ng 
iba't ibang yunit ng AFP hindi lamang sa mga pru- 
binsya kundi maging sa loob ng Metro Manila. 


Katiting na dagdag sahod, ipinagkakait pa 


Iniatras noong Enero 22 ang panukalang batas 
na P125 bawat araw na across-the-board-increase sa 
sahod ng mga manggagawa. Ginawa ang pag-atras 
ng panukalang inaprubahan na sana ng Kongreso sa 
pamamagitan ng mosyon ng isang tuta ng Malaka- 
nyang, si Cavite Rep. Jesus Crispin Remulla na ba- 
guhin ang petsa ng epektibidad ng panukala—sa 
halip na Oktubre 2006, gagawin itong Enero 2007. 
Idinadahilan lamang ni Remulla ang pagpalit ng 
petsa para tuluyan nang maiatras ang naturang pa- 
nukala. Noon pa man ay tutol na ang rehimeng Ar- 
royo sa anumang pagtaas ng sahod ng mga mang- 
gagawa sa harap ng nagdudumilat na pagtindi ng 
pang-ekonomyang krisis at kahirapan ng mamama- 
yang Pilipino. Mariing binatikos ng mga represen- 
tante ng mga progresibong partido ang pag-atras. 
Anila, katiting na nga lang, ipinagkakait pa. Mata- 
tandaang anim na taon nang iginigiit ng mga 
manggagawa ang karagdagang P125 na pagtaas ng 
kanilang sahod. 

Editoryal 


Kamtin ang katarungan 
para sa mga biktima 


ng pampulitikang 
pamamaslang 


ulad ng inaasahan, walang anumang kredibili- 
Ta: at saysay ang resulta ng ginawa ng Melo 
Commission na “imbestigasyon” sa mga kaso 

ng pampulitikang pamamaslang sa bansa. E 
Mula't sapul, malinaw sa lahat na hindi tunay NY) 

na mag-iimbestiga ang Melo Commission at uulitin 


lamang nito ang dati nang sinasabi ng Malakanyang, Ny 
PNP at AFP. Wala itong ibang nilayon at ginawa kun- 


di hugasan ang duguang mga kamay ni Gloria Arro- 
yo at kanyang mga berdugong upisyal. Wala itong 
kredibilidad sa mata ng mga kamag-anak ng mga 
biktima at mga organisasyong nagtataguyod sa 
karapatang-tao sa loob at labas ng bansa. 

Sa desperasyong magkaroon ng kredibilidad, 
pinatampok ng Melo Commission ang kongklusyong 
sangkot ang ilang tauhan ng AFP at mga pulitiko sa 
pamamaslang. Pero kasabay nito'y binigyang-diin ni 
Jose Melo, pinuno ng komisyon at dating mahistrado 
ng Korte Suprema, na hindi sangkot ang buong es- 
tablisimyento ng AFP. Sa gayon, pinagtatakpan la- 
mang ng Melo Commission ang responsibilidad ng 
buong rehimeng Arroyo at matataas na heneral ng 
AFP. Tinukoy man nitong may responsibilidad bilang 
kumander ang berdugong si Ret. Maj. Gen. Jovito Pal- 
paran, sinasabi namang iyon ay di tuwiran at na wala 
siyang kriminal na pananagutan. 


Pamamaslang sa Bicol, 
Samar, tumitindi 
PAHINA 4 


Mga tampok 
sa isyung ito... 


Matagalang 
interbensyong militar 

Tahasang inaamin ni Melo na ang mga kongklu- 
syon ng kanyang komisyon ay halaw sa mga ulat ng 
militar at pulis. Kaya't wala itong ibang sinabi sa Task 
Force Usig ng PNP. Dahil sa kawalan ng anumang ti- 
wala sa komisyon, ni hindi na nag-abalang humarap 
dito ang mga saksi sa mga pamamaslang at ang pamil- 
ya at kasamahan ng mga biktima. 


Mga aksyong militar ng 
BHB sa Cagayan, 


Sorsogon 


PAHINA 6 
PAHINA 9 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


